《陆右丞君实挽诗》
宋代·龚开

立事宁将败事论，在边难与在朝分。
从来大地为沧海，可得孤朝抱幼君。
南北一家今又见，乾坤再造古曾闻。
他年自有春秋笔，不比田横祭墓文。

作者简介：宋淮阴人，字圣予，号翠岩，一号龟城叟。尝与陆秀夫同居广陵幕府。理宗景定间为两淮制置司监官。宋亡不仕。家甚贫，坐无几席。精于经术，工诗文、古隶，善画人物、山水。